Kes Usikan Pepasangan Meter (KUPM)

**Kes Usikan Pepasangan Meter** atau juga dikenali dengan  nama **Kes Kecurian Elektrik** (KKE) dan **Kes Kecurian Arus** (KKA)  mempunyai beberapa kategori antaranya:-
# Mengubahsuai keadaan fizikal meter samada diluar penutup meter mahupun dalaman meter elektrik (kebiasaan gangguan pada komponen-komponen elektronik pada litar perisian meter elektronik / digital).
# Sengaja merosakkan meter seperti mengecat meter sehingga tidak mampu melihatkan bacaan penggunaan.
# Menganggu pergerakkan bacaan dial meter (meter elektromekanikal). 
# Sengaja memecahkan penutup meter.
# Melubangkan penutup meter untuk meletakkan bendasing bagi menahan pergerakkan ceper (bagi meter elektromekanikal).
# Menerbalikkan sambungan wayar masukan dan wayar keluaran di terminal meter elektrik.
# Tindakan membuat sambungan terus tanpa melalui meter atau pintasan pada sistem pendawaian sebelum meter elektrik.

Kesan dari tindakan di atas (dalam bidang tanggung jawab syarikat pembekal tenaga), pengguna / wakil pengguna boleh dituduh dengan niat untuk memperoleh bekalan elektrik sama ada domestik, komersial, perdagangan atau pertanian dengan hasil kos pembayaran bil tidak direkodkan dengan bacaan sebenar kepada syarikat pembekal tenaga elektrik tersebut kerana meter sedia ada gagal merekodkan bacaan yang betul bagi penggunaan tenaga (kwj) yang sebenar. Sebarang penyambungan pada sistem pendawaian elektrik yang dilakukan selepas meter elektrik tidak dianggap sebagai kecurian elektrik, memandangkan peralatan elektrik yang memperoleh punca kuasa daripada sambungan tersebut turut dikira oleh meter elektrik serta dibilkan. 

Kegiatan kecurian elektrik atau kini dikenali sebagai *Kes Usikan Pepasangan Meter* (KUPM) dianggap satu bentuk menyalahi undang-undang di Malaysia kerana kegiatan ini menyebabkan syarikat pembekal tenaga elektrik mengalami kerugian apabila tidak memperoleh hasil pulangan daripada penjanaan elektrik dan penghantaran elektrik yang memerlukan kos operasi yang tinggi. Selain itu, daripada mengakibatkan kerugian kepada syarikat pembekal tenaga, kegiatan kecurian elektrik juga turut menyebabkan gangguan bekalan elektrik di premis tersebut yang boleh menakibatkan kejadian litar pintas yang boleh menyebabkan suatu premis boleh terbakar serta mendedahkan kepada pengguna tentang risiko terkena renjatan elektrik yang serius sehingga boleh membawa maut. Kes-kes kecurian elektrik sering berlaku pada pengguna bagi aektor domestik, komersial, industri mahupun pertanian.

Pemasangan meter elektrik satu fasa, tiga fasa dan pengguna kuasa besar *(Large Power Consumer)*, mewajibkan untuk dimaterikan (sil) oleh syarikat pembekal tenaga untuk mencegah kecurian elektrik. Hanya pekerja yang ditauliahkan sahaja yang dibenarkan untuk membuka materi (sil) tersebut untuk menggantikan meter yang rosak, meter yang diusik ataupun semasa memotong bekalan elektrik. Oleh itu, pengguna yang menanggalkan materi (sil) tersebut boleh dituduh mengusik pepasangan elektrik, walaupun tanpa mengganggu sambungan pendawaian pada bahagian bekalan sebelum masuk ke dalam premis pengguna.

## Penalti

Berdasarkan tindakan melakukan pengusikan pepasangan meter milik TNB, suatu kesalahan telah dilakukan di bawah Akta Bekalan Elektrik 1990 (*Akta*) seperti berikut:

* Subseksyen 37 (1)
# Mengganggu atau melaraskan apa-apa pepasangan atau menjual apa-apa kelengkapan sehingga menyebabkan atau mungkin menyebabkan bahaya kepada nyawa atau anggota badan manusia atau kerosakan pada mana-mana kelengkapan atau harta lain.

* Subseksyen 37 (3)
# Mengikut apa-apa cara dengan curang:-
(a) **Mengambil tenaga.**

(b) **Mengguna habis tenaga.**

(c) **Mengguna tenaga.**

(d) Mengubah pinda indeks apa-apa meter atau alat yang digunakan di atas atau berkaitan dengan apa-apa pepasangan mana-mana pepasangan berlesen untuk merekodkan keluaran atau penggunahabisan tenaga atau

(e) **Mengahalang apa-apa meter atau alat sedemikian daripada merekodkan dengan sempurnanya keluaran atau penggunahabisan tenaga.**

* Subseksyen 37 (14)
# Merosakkan apa-apa meter atau alat lain yang digunakan atas atau berkaitan dengan mana-mana pepasangan berlesen bagi merekodkan keluaran atau penggunahabisan tenaga.

## Tindakan Pencegahan
Pemotongan bekalan elektrik
38. (1) Jika mana-mana orang yang diambil kerja oleh pemegang
lesen mendapat keterangan di mana-mana premis yang pada
pendapatnya membuktikan bahawa suatu kesalahan telah dilakukan
di bawah subseksyen 37(1), (3) atau (14), pemegang lesen atau
mana-mana orang yang diberi kuasa sewajarnya oleh pemegang lesen
boleh, dengan memberi notis tidak kurang daripada dua puluh empat
jam, dalam apa-apa bentuk sebagaimana yang ditetapkan,
menyebabkan bekalan elektrik dipotong daripada premis tersebut.
(1A) Walau apa pun mana-mana peruntukan lain dalam Akta ini,
jika seseorang pegawai polis yang berpangkat tidak rendah daripada
Penolong Penguasa memohon kepada suatu pihak berkuasa bekalan
atau seseorang pemegang lesen bagi pemotongan bekalan elektrik ke
mana-mana premis bagi suatu tempoh tidak melebihi satu bulan
kalender di bawah seksyen 21A Akta Rumah Perjudian Terbuka 1953
[Akta 289], pihak berkuasa bekalan atau pemegang lesen itu atau
mana-mana orang yang diberi kuasa oleh pihak berkuasa bekalan atau
pemegang lesen itu hendaklah dengan serta-merta memotong atau
menyebabkan bekalan elektrik dipotong dari premis sedemikian. 

(2) Jika bekalan elektrik telah dipotong di bawah subseksyen (1),
ia tidak boleh disambung semula sehinggalah pemegang lesen
menurut budi bicaranya memberikan kebenaran bagi penyambungan
semula:
Dengan syarat bahawa tempoh pemotongan itu tidak melebihi tiga
bulan.
(2A) Walau apa pun subseksyen (2), jika bekalan elektrik telah
dipotong di bawah subseksyen (1A), bekalan itu tidak boleh
disambung semula tanpa keizinan bertulis seseorang pegawai polis
yang berpangkat tidak rendah daripada Penolong Penguasa.
(3) Pemegang lesen boleh menghendaki pengguna membayar
kepadanya apa-apa kerugian hasil yang disebabkan oleh kesalahan
yang dilakukan di bawah subseksyen 37(1), (3) dan (14) dan apa-apa
perbelanjaan yang dilakukan oleh pemegang lesen di bawah seksyen
ini termasuk perbelanjaan yang dilakukan berkenaan dengan
penyambungan semula bekalan elektrik.
(4) Suatu pernyataan bertulis oleh seseorang pekerja pemegang
lesen yang diperakui dengan sempurnanya oleh pemegang lesen atau
mana-mana orang yang diberi kuasa oleh pemegang lesen, yang
menyatakan—
(a) amaun kerugian hasil atau perbelanjaan yang dilakukan
oleh pemegang lesen; dan
(b) orang yang bertanggungan bagi pembayarannya,
hendaklah menjadi keterangan prima facie mengenai pembayaran
yang kena dibuat oleh pengguna di bawah subseksyen (3).
(5) Amaun yang dinyatakan dalam pernyataan bertulis itu
hendaklah, dalam tempoh yang dinyatakan dalam pernyataan itu,
menjadi genap masa dan kena dibayar kepada pemegang lesen dan
jika tidak dibayar, amaun itu hendaklah didapatkan kembali melalui
tindakan sivil di mahkamah.

## Lihat juga
* Meter elektrik

## Pautan luar

## Rujukan